Rudolf Wittkower
Rudolf Wittkower, 1901-1971, tysk-britisk kunsthistoriker. Han var tilknyttet Warburg Institute i London 1934-56, fra 1949 som professor; 1956-68 var han professor i New York, fra 1970 i Cambridge. Wittkower forskede især i italiensk arkitektur og billedkunst i barokken og skrev bl.a. Gian Lorenzo Bernini (1955) og oversigtsværket Art and Architecture in Italy 1600-1750 (1958). Arbejdet ved Warburg-instituttet resulterede i Architectural Principles in the Age of Humanism (1949 og flere senere udg.).